AIŠKINAMASIS RAŠTAS

Dėl savivaldybės turto įgijimo ir perdavimo Molėtų krašto muziejui

**1. Parengto tarybos sprendimo projekto tikslai ir uždaviniai**

2015 m. gruodžio 10 d. buvo gautas Vaidoto Žuko siūlymas „Dėl autorinės meno kolekcijos papildymo“, kuriame pareiškia, kad dovanoja Molėtų rajono savivaldybei dar 15 savo meno kūrinių, kurie kartu su kitais, anksčiau dovanotais kūriniais, bus eksponuojami Alantos dvare Vaidoto Žuko meno galerijoje. Prie siūlymo pridėtas perduodamų kūrinių sąrašas.

Molėtų rajono savivaldybės taryba 2016 m. kovo 24 d. sprendimu Nr. B1-81 „Dėl pritarimo pasirašyti papildomą susitarimą Nr. 1 prie 2014 m. spalio 7 d. dovanojimo sutarties Nr. A14-348, sudarytos tarp Vaidoto Žuko ir Molėtų rajono savivaldybės**“**, pritarė, kad būtų pasirašytas papildomas susitarimas Nr. 1 prie 2014 m. spalio 7 d. dovanojimo sutarties Nr. A14-348. 2016 m. balandžio 8 d. buvo pasirašytas papildomas susitarimas Nr. 1/A14-203 (toliau – Susitarimas).

Pagal Susitarimą buvo perduota 15 kūrinių. Šiuo sprendimu kūriniai perduodami Molėtų krašto muziejui valdyti, naudoti ir disponuoti jais patikėjimo teise.

Parengto sprendimo projekto tikslas – perimti 2016 m. balandžio 8 d. papildomu susitarimu Nr. 1/A14-203 perduotus meno kūrinius Molėtų rajono savivaldybės nuosavybėn ir perduoti juos Molėtų krašto muziejui valdyti, naudoti ir disponuoti jais patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 13 punktu, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktas, 12 straipsnio 1 ir 2 dalys;

2016 m. balandžio 8 d. papildomas susitarimas Nr. 1/A14-203 prie 2014 m. spalio 7 d. dovanojimo sutarties Nr. A14-348.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Vaidoto Žuko meno galerija bus papildyta naujais meno kūriniais.

Neigiamų pasekmių nenumatoma.

 **4. Priemonės sprendimui įgyvendinti**

Pasirašyti turto perdavimo ir perėmimo aktą.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija.